CELEX: 32003L0073
Language: sl
Date: 2003-07-24 00:00:00
Title: Direktiva Komisije 2003/73/ES z dne 24. julija 2003 o spremembi Priloge III k Direktivi 1999/94/ES Evropskega parlamenta in SvetaBesedilo velja za EGP.

Pomembno pravno obvestilo

|

32003L0073

Uradni list L 186 , 25/07/2003 str. 0034 - 0035

		Direktiva Komisije 2003/73/ESz dne 24. julija 2003o spremembi Priloge III k Direktivi 1999/94/ES Evropskega parlamenta in Sveta(Besedilo velja za EGP)KOMISIJA EVROPSKIH SKUPNOSTI JE –op upoštevanju Pogodbe o ustanovitvi Evropske skupnosti,ob upoštevanju Direktive 1999/94/ES Evropskega parlamenta in Sveta z dne 13. decembra 1999 o informacijah o ekonomičnosti porabe goriva in emisijah CO2, ki so na voljo potrošnikom v zvezi s trženjem novih osebnih vozil [1], in zlasti člena 9 Direktive,ob upoštevanju naslednjega:(1) Priloga III k Direktivi 1999/94/ES predpisuje obliko plakata, ki mora biti razstavljen na vsakem prodajnem mestu novih osebnih avtomobilov.(2) Predvideti je treba določbo za uporabo sodobnih komunikacijskih orodij (elektronski ekran), in preprečevanje uporabe tehnik posodabljanja plakata, ki so potrošnikom manj prijazne.(3) Prilogo III k Direktivi 1999/94/ES je torej treba ustrezno spremeniti.(4) Posvetovanja s potrošniškimi organizacijami in zainteresiranimi stranmi so opravljena.(5) Ukrepi, predvideni v tej direktivi, so v skladu z mnenjem odbora iz člena 10 Direktive 1999/94/ES –SPREJELA NASLEDNJO DIREKTIVO:Člen 1Priloga III k Direktivi 1999/94/ES se zamenja s prilogo k tej direktivi.Člen 21. Države članice sprejmejo zakone in druge predpise, potrebne za uskladitev s to direktivo, v enem letu po objavi v Uradnem listu Evropske unije. O tem tako obvestijo Komisijo.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.2. Države članice sporočijo Komisiji besedilo glavnih določb nacionalne zakonodaje, ki jih sprejmejo na področju, ki ga ureja ta direktiva.Člen 3Ta odločba začne veljati na dan objave v Uradnem listu Evropske unije.Člen 4Odločba je naslovljena na države članice.V Bruslju, dne 24. julija 2003Za KomisijoMargot WallströmČlanica Komisije[1] UL L 12, 18.1.2000, str. 16.--------------------------------------------------PRILOGA"PRILOGA IIIOPIS PLAKATA/PRIKAZA, KI MORA BITI RAZSTAVLJEN NA PRODAJNEM MESTUDržave članice morajo zagotoviti, da je plakat/prikaz v skladu z naslednjimi minimalnimi zahtevami:1. najmanjša velikost plakata ali prikaza je 70 cm x 50 cm;2. informacija je lahko berljiva;3. v prikazu, kjer je informacija dostopna na elektronskem zaslonu, mora biti velikost zaslona najmanj 25cm x 32 cm (17 palcev). Pri prikazu informacije se lahko uporablja drseče tehnike;4. modeli osebnih avtomobilov so ločeno razvrščeni v seznam glede na vrsto goriva (na primer: bencin ali dizel itd.). Znotraj vsake vrste goriva so modeli razvrščeni po rastočih emisijah CO2, tako da je model z najnižjo uradno porabo goriva na vrhu seznama;5. za vsak model osebnega avtomobila na seznamu so navedene znamka, številčna vrednost uradne porabe goriva in uradne specifične emisije CO2. Vrednost uradno ugotovljene porabe goriva je izražena v litrih na 100 kilometrov (l/100 km), kilometrih na liter (km/l) ali v ustrezni kombinaciji le-teh in se navede zaokroženo na eno decimalno mesto. Uradne specifične emisije CO2 so navedenez zaokrožitvijo na najbližjo celo številko v gramih na kilometer (g/km).Take vrednosti so lahko izražene v različnih enotah (galonah in miljah), če so skladne z določbami Direktive 80/181/EGS.Predlagana oblika je prikazana spodaj:+++++ TIFF +++++6. plakat/prikaz vsebuje naslednje besedilo, ki zadeva dostopnost navodil o gospodarni porabi goriva in emisijah CO2 : "Navodila o gospodarni porabi goriva in emisijah CO2, ki vsebujejo podatke za vse nove modele osebnih avtomobilov, so brezplačno na voljo na vsakem prodajnem mestu"; v primeru prikaza na elektronskem zaslonu mora biti to sporočilo trajno vidno;7. plakat/prikaz vsebuje naslednje besedilo: "Način vožnje in drugi netehnični dejavniki imajo poleg izkoristka goriva posameznega avtomobila vlogo pri določanju porabe goriva in emisij CO2. CO2 je glavni toplogredni plin, ki vpliva na globalno segrevanje"; v primeru prikaza na elektronskem zaslonu mora biti to sporočilo trajno vidno;8. plakat/prikaz mora biti posodobljen vsaj vsakih šest mesecev. Pri uporabi elektronskega prikaza je treba informacije posodabljati vsaj vsake tri mesece;9. plakat/prikaz je mogoče popolnoma in stalno zamenjati z elektronskim zaslonom. V tem primeru mora biti elektronski zaslon predstavljen tako, da pritegne pozornost potrošnika vsaj do mere, ki bi jo dosegel plakat/prikaz."--------------------------------------------------